Document ID: 32002R1472

Κανονισμός (ΕΚ) αριθ. 1472/2002 της Επιτροπής
της 13ης Αυγούστου 2002
για την τροποποίηση του κανονισμού (ΕΚ) αριθ. 174/1999 ο οποίος προβλέπει τους ειδικούς κανόνες εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και επιστροφών κατά την εξαγωγή στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, που αφορά την κοινή οργάνωση των αγορών στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2), και ιδίως το άρθρο 26 παράγραφος 3 και το άρθρο 31 παράγραφος 14,
Εκτιμώντας τα ακόλουθα:
(1) Ο κανονισμός (ΕΚ) αριθ. 1408/2002 του Συμβουλίου, της 29ης Ιουλίου 2002, περί παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με την Ουγγαρία(3), θεσπίζει παραχωρήσεις υπό μορφή αμοιβαίων δασμολογικών ποσοστώσεων που συνεπάγονται την κατάργηση των κοινοτικών επιστροφών για ορισμένα προϊόντα. Για να μη διαταραχθεί το εμπόριο με αυτήν τη χώρα και για να διασφαλιστεί ότι θα εξάγονται προς αυτήν μόνο τα προϊόντα για τα οποία δεν γίνονται επιστροφές, πρέπει να θεσπιστούν το συντομότερο δυνατό ειδικές διατάξεις σχετικά με τη χορήγηση των πιστοποιητικών για αυτήν τη χώρα. Προς το σκοπό αυτό θα πρέπει, να συμπληρωθεί το παράρτημα VIII του κανονισμού (ΕΚ) αριθ. 174/1999 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 1368/2002(5), και να επεκταθούν και προς την Ουγγαρία οι ισχύουσες διατάξεις δυνάμει του άρθρου 20β του κανονισμού (ΕΚ) αριθ. 174/1999 και δυνάμει του κανονισμού (ΕΚ) αριθ. 1369/2002 της Επιτροπής, της 26ης Ιουλίου 2002, ο οποίος συνιστά παρέκκλιση από το άρθρο 31 παράγραφος 10 του κανονισμού (ΕΚ) αριθ. 1255/1999 του Συμβουλίου όσον αφορά την απόδειξη άφιξης στον τόπο προορισμού σε περίπτωση διαφοροποιημένων επιστροφών και προβλέπει τους κανόνες εφαρμογής των χαμηλότερων συντελεστών επιστροφής κατά την εξαγωγή σε σχέση με ορισμένα γαλακτοκομικά προϊόντα(6).
(2) Το άρθρο 6 του κανονισμού (ΕΚ) αριθ. 174/1999 καθορίζει τη διάρκεια της ισχύος των πιστοποιητικών εξαγωγής. Ενόψει των προαναφερόμενων παραχωρήσεων θα πρέπει να περιοριστεί η διάρκεια της ισχύος των πιστοποιητικών και να καταστεί δυνατή η ακύρωση των πιστοποιητικών και η αποδέσμευση των κατατεθειμένων εγγυήσεων.
(3) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VIII του κανονισμού (ΕΚ) αριθ. 174/1999 αντικαθίσταται από το κείμενο που περιλαμβάνεται στο παράρτημα του παρόντος κανονισμού.
Άρθρο 2
Τα πιστοποιητικά για ένα από τα προϊόντα που προβλέπει το παράρτημα VIII του κανονισμού (ΕΚ) αριθ. 174/1999, που εκδόθηκαν πριν από την έναρξη ισχύος του παρόντος κανονισμού και λήγουν μετά τις 31 Ιουλίου 2002 και στο τετραγωνάκι 7 αναγράφουν τη λέξη Ουγγαρία, ακυρώνονται ύστερα από αίτημα του ενδιαφερόμενου και τα ποσά των εγγυήσεων αποδεσμεύονται κατ' αναλογία των ποσοτήτων που δεν χρησιμοποιήθηκαν.
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Αυγούστου 2002.

Labels: 3
18
17